 Maxamed Nuur oo haatan si rasmi ah u shaaciyey inuu ku biiray xisbiga KULMIYE, ayaa khudbad uu ka jeediyey madasha ku sharraxay waxyaabaha ku kellifay isaga iyo siyaasiyiintan kale ay la midoobaan KULMIYE, waxaannu bulshada qaranimada Somaliland danaynaysa ugu baaqay inay doortaan murrashaxiinta KULMIYE, waxaannu yidhi, Sababta ay raggani KULMIYE ugu soo biireen ayaan idiin sheegayaaye markii aan muddo daraasad waday waxa ii soo baxday in xisbiyada mucaaradka ah khilaaf ku jiray, anigu shakhsi ahaan halkayga cod waxaan siinayaa murrashax Muuse iyo Cabdiraxmaan Saylici, inta kale ee qarannimada Somaliland u tudhaysana waxaan leeyahay haddii la rabo inuu qarankani ka badbaado khilaafka raggan xisbiyadii kale kasoo saaray waxa uu muujinayaa in halkii ay qaranimadu ka hagaagi lahayd ay KULMIYE tahay, haddii ay siyaasad dibadeed tahay iyo haddii ay amni gudeed tahayba, marka aan wadciga yaalla eegona xisbiga KULMIYE ayaan dalka ku aaminayaa, laakiin WADDANI ku aamini maayo. 